কোনও মেয়েকে একবার অনুসরণ, অপরাধ নয়: বোম্বে হাইকোর্ট

মুম্বই: কোনও মেয়েকে একবার অনুসরণ করা অপরাধ নয়, জানাল বোম্বে হাইকোর্ট (Bombay High Court)। ভারতীয় ফৌজদারি (Indian Criminology) আইনের ৩৫৪-ঘ বা পকসো আইন অনুযায়ী কোন মেয়েকে একবার অনুসরণ করার জন্য কাউকে অভিযুক্ত করা যায় না। এমন অভিযোগে সাজা প্রাপ্ত দুটি ছেলেকে এই কারণে মুক্তি দিয়ে অভিমত বিচারপতি গোবিন্দ সনপের।

স্টকিং বা অলক্ষে কাউকে অনুসরণ করার জন্য তখনই কাউকে অভিযুক্ত করা যায়, যখন সে বা তারা বারংবার এবং নিয়মিতভাবে একই কাজ করেছে বলে প্রমাণ থাকবে।

আইনি এই বাধ্যবাধকতা থাকা সত্ত্বেও একবার অনুসরণ করার জন্য আবেদনকারীদের অভিযুক্ত করা বা সাজা দেওয়া যায় না বলে অভিমত আদালতের।

আরও পড়ুন: সোমবার কাকভোরে অনশনস্থল থেকে গ্রেফতার প্রশান্ত কিশোর

এক নাবালিকাকে অনুসরণ ও যৌন হেনস্থা করার দায়ে দুটি ছেলেকে আদালত সাজা দেয়। অথচ দ্বিতীয় অভিযুক্ত কেবলমাত্র প্রথম জনের সঙ্গে ছিল বলে মেয়েটি জানায়।

অভিযোগ ছিল, কুয়ো থেকে সে যখন জল আনতে যায়, তখন ছেলে দুটি তাকে অনুসরণ করে। পরের বাড়ি ফেরার পথে তাদের একজন মেয়েটির গায়ে হাত দেয়। গায়ে হাত দেওয়ার কারণে প্রথম অভিযুক্তের সাজা বহাল রাখলেও দ্বিতীয় জনকে মুক্তি দিয়েছে আদালত।